Білім бөлімі: Жаратылыстану.

Тақырыбы: «Табиғатты аялайық!»

Мақсаты: Балаларға табиғат, тіршілік, коршаған орта арасында байланыс жайлы түсініктерін қалыптастыру, балаларға өлі және тірі табиғат жөнінде мағлұмат беру, табиғатқа сүйіспеншілікпен қарауға, қадірлей білу және қамқорлық жасай білуге үйрету. Балалардың ойлау қабілеттерін дамыту.

Әдіс –тәсілдер: ТРИЗ әдісі, саяхат, әңгіме, түсіндіру, көрсету, сұрақ –жауаптар.

Көрнекі – құралдар: АКТ, тақырып бойынша суреттер, видео – слайд, теледидар.

Қызмет кезеңдері:

Мотивациялық-қозғаушы кезең:

Тәрбиеші: -Сәлеметсіңдер ме, балалар! Мен сендерді көргеніме өте қуаныштымын. Ендеше, бір-бірімізге деген жылы лебіздрімізді білдіріп, таңғы шаттық шеңберін жасайық.

Шаттық шеңбері:

Арайлап таң атты,

Алтын сәуле таратты.

Жарқырайды даламыз,

Жарқырайды қаламыз.

Қайырлы таң, достарым!

Қайырлы таң, бақшамыз!

Ұйымдастырушы-ізденуші кезең:

-Балалар, сендер отырмас бұрын мен сендерге жұмбақ жасырамын, мұқият тыңдаңдар.

Бір жерінде ыстық . Бір жерінде суық

Бір жерінде күн . Бір жерінде түн

Керемет алып неткен

Балалар: (Жер шары)

-Иә дұрыс айтасыңдар, міне мынау жер шары, пішіні қандай? (Дөңгелек)

-Балалар, біз қазір сіздермен «Жер шары» ойынын ойнаймыз.

Ойын шарты бойынша мен қолымдағы допты бір балаға лақтырып, «жер шары» деп айтамын қағып алған бала жер шарында кімдер? Нелер? мекедейтінін шапшаң айтып допты кері лақтырады. Мысалы:тәрбиеші «Жер шары» десе бала «адам» деп жылдам жауап беруі тиіс.

(Балалар ойынды қызығып ойнайды).

-Жарайсыңдар, балалар! Адам, құстар,жануарлар, жәндіктер, аңдар, ағаштар, гүлдер, таулар. Бұның барлығын бір сөзбен айтқанда не деп айтамыз?

-Табиғат.

-Дұрыс айтасыңдар, біз бүгін сіздермен осы табиғат ұғымымен тереңірек танысамыз.

Ғажайып сәт . Хатты оқу

-Сәлеметсіз бе, құрметті балалар! Мен - ақ қайыңмын.

Мен сендерге жазда жандарыңа сая болатын едім. Кәзіргі кезде менің қалым нашарлап бара жатыр маған адамдар көңіл бөліп қарамайды. Менің бұтақтарым сынып,сусыз қурап бара жатырмын. Мен сендерден сұрайтыным маған көмек беріңдерші. Сәлеммен - Ақ қайың

(Балалар мұқият тыңдайды).

-Балалар сендер, мейрімді де ақылды, сүйкімді балаларсындар ақ қайыңға көмектесемізбе?

Ендеше Табиғат аясына саяхатқа шығып, ақ қайыңға көмектесейік.

Табиғат аясында жүргенде ережеледі айтып жүру.

Табиғат ананы ластамай тазалықты сақтай біліуіміз керек.

Тағы қандай ережелерді білесіңдер?

Балалара өздері білетін ережелерді айтады.

Тыныштық сәті:

Табиғат құбылыстарының дыбыстарын тыңдау.

Тәрбиеші: Балалар не естідіңдер?

-Желдің үрлегенің, жаңбырдың жауғанын, құстардың мен жан-жануарлардың дыбыстарын естідік.

-Осы құбылыстардың барлығы табиғат құбылыстарына жатады.

Табиғат – бізді қоршаған орта, туған елім, ауа, күн мен жер және су, орман мен жануарлар.

Табиғат екіге бөлінеді. Ол тірі табиғат және өлі табиғат.

Тірі табиғатқа: ағаш,шөп,гүл,адамдар,аңдар,құстар жатады, олар өседі, дем алады, көбейеді,денесінде жан бар.

Өлі табиғатқа: су,тас, құм,ауа жатады, олар өспейді,дем алмайды денесінде жаны жоқ.

-Балалар қараңдаршы экранда сылдырап ағып жатқан не екен?

-Дұрыс бұл су.

-Ал судың қандай пайдасы бар?

Су- балалар өлі табиғатқа жатады,ал біз адамдар суды ішеміз бізге пайдасы өте көп екен.Демек өлі табиғат пен тірі табиғат бір-бірімен тығыз байланысты екен.

Балалар біз ақ қайыңға жеткенімізше әлі біраз жол жүру керек. Мен сендерге тағы бір жұмбақ жасырамын мұқият тыңдаңдар.

Бар ма, жоқпа, оны анық білмейсің

Ол жоқ жерде өмір сүріп жүрмейсің? Ол не ?

- Ауа не үшін керек?

- Ауаның түсі қандай?

- Қолмен ұстауға болама?

Табиғат аясындағы ағаштар, әсем гүлдер, тіпті бөлмеміздегі гүлдер де ауадағы шаңды жұтып, бізге таза ауа жіберіп отырады екен. Демек өсімдіктерге қамқор болуымыз керек екен.

- Балалар айналаға қараңдаршы, біз ауаны көреміз ме?

- Көрдіңдер ме балалар ауасыз тыныс алу мүмкін емес екен.

Ендеше балалар осы табиғат аясында бойымызды сергітіп бір тынығып алайық.

Сергіту сәті.

Осы сәтте ақ қайыыңды бір бала көріп қалады

Саламатсызба ақ қайың!

Біз сіздің жіберген хатыңызды алып сізге көмек берейін деп келдік.

Ақ қайың: Амансыңдар ма бүлдіршіндерім менің бұтақтарымды қатты жел соғып сындырып тамырымды кептіріп кетті. Маған су құйып, бұтақтарыма көмектесіп жіберсеңіздер жақсы болар еді.

Ақ қайың рахметін айтады.

Ақ қайың біздің балаларымыз табиғатты қатты құрметтейді.

Рефлексивті-түзетуші кезең:

- Міне балалар біз табиғат аясындағы ақ қайыңғада көмектестік. Ендеше саяхатымызды аяқтап балабақшаға оралайық.

Балабақшаға оралу.

- Балалар сендерге саяхат ұнады ма?

- Балалар бізге хат жолдаған не еді?

- Балалар біз табиғат аясында нені білдік?

- Тірі табиғатқа нелер жатады екен?

-Ал өлі табиғатқа ше?

Табиғатты қорғау үшін бәріміз күресейік,

Бір-бір ағаш және гүл егейік.

Текке отырмай жасымыз бен кәріміз,

Таза ауа үшін терімізді төгейік.

Балалар, біз табиғат туралы айттық. Сендерге ұнады ма! Барлығың да бүгінгі оқу іс-әрекетіне жақсы қатыстыңдар.

 № 1 Қарлығаш сәбилер – бақшасы МКҚК

 Атбасар ауданының білім бөлімі

 Ашық біріктірілген оқу іс-әрекетінің тақырыбы:

 «Өлі табиғат»

 Ортаңғы тобы.

 Дайындаған : Копбаева Ж.Ж.

 2018ж.